
На 05.04.2021 г. Община Златарица, като бенефициент, подписа Административен договор № BG05M9OP001-6.002-0074-С01 за предоставяне на безвъзмездна финансова помощ по Оперативна програма „Развитие на човешките ресурси 2014-2020”, процедура BG05M9OP001-6.002 “Патронажна грижа +”, за финансиране на Проект № BG05M9OP001-6.002-0074 „Патронажна грижа +  в община Златарица“.
Предизвикателствата, свързани с пандемичния взрив на заболяването от вируса COVID 19, изискват от община Златарица да бъдат мобилизирани допълнителни ресурси за превенция и осигуряване достъпа до услуги на уязвими лица - възрастни хора над 65 г. с ограничения или в невъзможност за самообслужване, хора с увреждания и техните семейства, възрастни в риск,  които са застрашени в най-голяма степен от COVID-19, както и за лица в карантина.
Дейностите по проекта са насочени в две напраления. 
По Направелие 1 са заложени услуги за осигуряване на грижа в домашна среда – помощ в дома, която включва дейности като почистване, пране, соц. контакти, както и доставка на храна, хранителни продукти и продукти от първа необходимост, вкл. лекарства (закупени със средства на потребителите или с други средства, различни от тези по договора), заплащане на битови сметки, заявяване и получаване на неотложни административни услуги (със средства на потребителите или с други средства, различни от тези по договора).
По Направление 2 са заложени услуги за превенция от COVID-19 в ДДД на територията на община Златарица, а именно ДСХ „Донка Паприкова“ и ЦНСТДБУ „Вяра, Надежда и Любов“. За превенция, със средства по проекта ще бъдат осигурени тестове, предпазни средства и материали, 5 лаптопа и 2 бактерицидни лампи.
За предоставянето на услугите по проекта за община Златарица, са назначени социални асистенти, 2 бр. хигиенисти и 5,5 бр. санитари, 1 бр. медицинска сестра, 1 бр. шофьор, 1 психолог и 1 бр. организатор спомагателни дейности. Продължителността на дейностите по проекта е 13 месеца, считано от 05.04.2021 г., като м. март 2021 г., е включен като подготвителен.
Одобрената безвъзмездна финансова помощ за община Златарица е в размер на 155 330, 48  лв.

